Eskom sê weer oor beurtkrag(Argieffoto) Fase 3-beurtkrag sal Dinsdag om 16:00 ingestel word en tot Woensdag 05:00 geld. Fase 2-beurtkrag skop dan in en geld tot 16:00 Woensdag. Fase 3-beurtkrag sal dan elke aand vir die res van die week ingestel word, sê Eskom. Fase 1-beurtkrag geld tans. Suid-Afrikaners moes vandeesmaand in ’n stadium fase 6-beurtkrag en kragonderbrekings van tot agt ure aaneen verduur. Die prentjie lyk egter nie rooskleurig vir die volgende paar maande nie. Teen middel Januarie sal die vraag na elektrisiteit weer skerp styg en dit hou ŉ aansienlike risiko in, het Maroela Media vroeër berig. “Daar lê ŉ uitdagende tyd voor,” het Jan Oberholzer, bedryfshoof van Eskom, verlede week gesê. Die publiek word versoek om elektrisiteit spaarsamig te gebruik.